projecte-aina/catalan_government_crawling huggingface dataset:
En data 2 d'octubre de 2019, l'Autoritat Catalana de la Competència (ACCO) ha interposat un recurs contenciós administratiu contra l'Acord del Consell Metropolità de l'AMB de data 21 de maig de 2019, pel qual es va aprovar l'expedient de contractació de referència 901648/2017 del servei públic de transport col·lectiu de viatgers entre Sant Boi de Llobregat, Barcelona i altres municipis del Baix Llobregat i el Barcelonès com ara: Sant Joan Despí, Cornellà de Llobregat i Sant Feliu de Llobregat, donant també cobertura a les seves connexions amb Barcelona, amb un valor estimat de contracte de 319.205.779 €.
Amb caràcter previ a aquesta impugnació, l'ACCO va efectuar un requeriment per tal que l'AMB procedís a declarar la nul·litat o, subsidiàriament, a derogar o a deixar sense efecte l'esmentat acord, el qual no ha sigut atès per l'AMB.
Recordar que l'ACCO ja va impugnar, el passat més de febrer, l'acord del Consell Metropolità de l'AMB de data 27 de novembre de 2018 que havia aprovat en un primer moment l'expedient de contractació de referència.
Tanmateix, el passat 21 de maig el Consell Metropolità acordà deixar-lo sense efecte i aprovar de nou la licitació com a conseqüència de la resolució del Tribunal Català de Contractes del Sector Públic; per aquest motiu l'ACCO, d'una banda, ha desistit de l'acció judicial iniciada i, de l'altra, ha formulat un requeriment previ a la impugnació judicial, tot iniciant de nou el procediment contra aquesta nova aprovació de la licitació per part de l'AMB.
L'ACCO considera que els plecs de clàusules administratives i econòmiques particulars i de prescripcions tècniques que regeixen aquesta contractació contenen previsions altament restrictives de la competència, que limiten de manera greu la competència pel mercat conformat per aquesta concreta licitació.
De la manca de concurrència i competència en una licitació pública, no només en resultarà perjudicat el funcionament competitiu del mercat, sinó també la pròpia Administració Pública licitadora (i, per tant, els contribuents) que amb molta probabilitat pagarà un preu més elevat, i els usuaris, que rebran un servei de pitjor qualitat.
Disponible en català i en castellà
El passat 30 de març de 2007, el Departament de Política Territorial i Obres Públiques va publicar en el DOGC el procés de licitació i adjudicació de les obres de desdoblament de l'Eix Transversal (C-25) i de la gestió de la infraestructura en règim de concessió per a un període de 33 anys.
Aquestes obres han de permetre desdoblar l'actual carretera i així convertir-la en una autovia de dos carrils per a cada sentit de la circulació amb l'objectiu de millorar la seva capacitat, seguretat i nivell de servei.
En aquest context, es demana a la Direcció General de Defensa de la Competència (i) una breu reflexió sobre el funcionament concurrencial en el mercat de les autopistes i carreteres de peatge o en concessió així com (ii) una valoració, des de l'òptica de la competència, de les possibles implicacions que pot generar l'adjudicació d'aquesta concessió a un operador nou o a un operador ja establert en el mercat.
L'Autoritat Catalana de la Competència (ACCO) ha realitzat unes observacions sobre el Reial Decret-llei 19/2018, de 23 de novembre, de serveis de pagament i altres mesures urgents en matèria financera (d'ara endavant, el RDL), aprovat pel Govern amb caràcter urgent per complir les seves obligacions europees i transposar així la directiva UE 2015/2366 en matèria de serveis de pagament, la denominada "PSD2" i que es tramitarà com a Projecte de Llei.
L'objecte del document és realitzar aquelles observacions i comentaris sobre aquells aspectes del RDL que, al parer de l'ACCO, podrien introduir restriccions a la competència, que, tenint en compte l'estudi publicat el novembre de 2017, podrien allunyar la transposició de la Directiva (UE) 2015/2366, del Parlament Europeu i del Consell, de 25 de novembre de 2015, sobre Serveis de pagament al mercat interior, d'una bona regulació econòmica des del punt de vista de la competència.
Tant l'Àrea Metropolitana de Barcelona (AMB) com la Generalitat de Catalunya estarien treballant en la línia d'aprovar de manera imminent una regulació que imposés greus restriccions en l'exercici de l'activitat de transport de passatgers amb lloguer de vehicles amb conductor (VTC).
- D'una banda, ha contribuït en el procés de participació, obert en data 14 de desembre de 2018 per l'AMB, per a l'elaboració d'una nova regulació metropolitana de les condicions d'explotació de les autoritzacions de lloguer de vehicles amb conductor (VTC) dels serveis que tenen origen i destinació dins l'àmbit territorial de l'AMB, amb l'objectiu de recollir l'opinió de la ciutadania sobre aquesta futura regulació.
En data 20 de desembre de 2018, es va registrar d'entrada a l'Autoritat Catalana de la Competència (ACCO), amb referència núm. 0256E/306/2018, notificació de la Secretaria General de l'AMB dirigida a aquest organisme sobre l'obertura del procés participatiu esmentat, per tal que l'ACCO manifesti la seva opinió al respecte.
A continuació, s'exposen les observacions que, des d'una òptica de política de competència, formula l'ACCO respecte una futura nova regulació de les condicions d'explotació de l'activitat de VTC dins l'àmbit de l'AMB.
- D'altra banda, addicionalment, l'ACCO va emetre un posicionament referent al caràcter restrictiu de la competència i discriminatori que suposa imposar als VTC's tant l'obligació de què se'ls pre-contractin els serveis amb una antelació mínima de 6 hores com l'obligació que hagin de retornar a la base després de la prestació de cada servei.
Trobareu a l'apartat Notes de premsa entre els documents annexos, la referida nota premsa.
(versió en català i en castellà)
El present document recull les consideracions de l'Autoritat Catalana de la Competència (en endavant, ACCO) sobre el Decret Llei 4/2019, de 29 de gener, de mesures urgents en matèria de transport de viatgers mitjançant el lloguer de vehicles amb conductor (en endavant, Decret Llei 4/2019) emès en base a les competències atribuïdes per la Llei 1/2009, del 12 de febrer, de l'Autoritat Catalana de la Competència (en endavant, Llei 1/2009).
L'objecte del document és analitzar si el Decret Llei 4/2019 introdueix restriccions a la competència i, si aquest és el cas, avaluar si s'adeqüen als principis de necessitat i proporcionalitat, i a la resta de principis d'una bona regulació econòmica des del punt de vista de la competència.
Es tracta d'una anàlisi emesa amb posterioritat a la publicació al Diari Oficial de la Generalitat de Catalunya (en endavant, DOGC)1 de l'esmentat Decret Llei.
Si bé aquesta norma va entrar en vigor l'endemà de la seva publicació en el DOGC (veure disposició final segona), en el termini de 30 dies des de la seva promulgació haurà de ser validada expressament pel Parlament de Catalunya després d'un debat i una votació de totalitat, de conformitat amb el què disposa l'article 64 de l'Estatut d'Autonomia de Catalunya.
Si voleu continuar llegint podeu descarregar-vos la documentació annexa.
El present document constitueix l'Informe de Regulació del nombre i condicions d'atorgament de llicències temporals d'ús comú especial del domini públic per a l'estacionament de bicicletes, ciclomotors i motocicletes d'ús compartit en règim d'explotació econòmica, al terme municipal de Barcelona, aprovada inicialment en virtut del Decret de l'Alcaldia, de data 11 de març de 2019, de l'Ajuntament de Barcelona, i ha estat emès per l'Autoritat Catalana de la Competència, en base a les competències atribuïdes per la Llei 1/2009, del 12 de febrer, de l'Autoritat Catalana de la Competència.
Si voleu continuar llegint descarregueu-vos l'informe de regulació IR 37/2018
En aquest document l'Autoritat Catalana de la Competècia (ACCO) analitza des d'una òptica de competència el Reglament pel qual s'estableixen les condicions d'explotació de les autoritzacions de transport de viatgers en vehicles de turisme amb conductor de fins a nou places (VTC), quan presten els serveis urbans a l'àmbit de l'Àrea Metropolitana de Barcelona, aprovat inicialment pel Consell Metropolità de l'AMB en data 26 de febrer de 2019.
L'ACCO conclou que aquesta norma introdueix restriccions injustificades i càrregues addicionals a la prestació de serveis urbans de VTC dins l'àmbit geogràfic de l'AMB, que s'afegeixen a les imposades per la normativa estatal i catalana i, per aquest motiu, intensifiquen l'abast restrictiu de la regulació aplicable a l'activitat.
Tot això debilita, encara més, les pressions competitives que han vingut exercint durant els darrers temps els operadors de VTC respecte el sector del taxi, el qual ha estat tradicionalment preservat de la competència.
En aquest informe, l'Autoritat Catalana de la Competència (ACCO) analitza el Decret llei 9/2019 des de la perspectiva de la competència.
En aquest sentit, l'ACCO reconeix l'existència d'un interès general que avala que s'exerceixin el ventall d'accions legislatives i executives pròpies de la política d'habitatge, reconegut a l'article 47 de la Constitució.
Tanmateix, es considera que el règim de contenció de rendes previst al Decret Llei 9/2019 pot comportar tot un seguit d'efectes no desitjats, no només per a les autoritats de competència sinó també per al propi legislador, que posen en dubte la idoneïtat de la mesura per a l'assoliment de l'objectiu general de la norma, que és millorar l'accessibilitat (i, per tant, no només l'assequibilitat en termes econòmics) a l'habitatge de lloguer.
Atesos aquests efectes, l'ACCO considera desafortunada la incorporació del règim de contenció de rendes esmentat al nostre ordenament jurídic.
L'Autoritat Catalana de la Competència (ACCO) manté la línia manifestada en diverses ocasions respecte la regulació de l'activitat de guia de turisme.
En aquest sentit, si bé el projecte de decret conté determinats aspectes que suposen una millora respecte la normativa vigent, es considera indispensable avançar cap a una reforma integral de l'activitat (el que implica la necessària modificació de l'article 65 de la Llei 13/2002, de 21 de juny, de turisme de Catalunya), per tal d'adaptar-la plenament als plantejaments derivats de la Directiva de Serveis, de manera que esdevingui de lliure prestació en la seva globalitat i s'elimini la reserva d'activitat existent per a la prestació de serveis de guia de turisme a l'interior dels monuments declarats bé cultural d'interès nacional i dels museus inscrits al Registre de Museus de Catalunya.
(disponible en català i en castellà)
L'informe té per objecte analitzar, des de la perspectiva pròpia d'una autoritat de competència, si les modificacions proposades pel Projecte de decret legislatiu i les restriccions que es mantenen a les normes amb rang de llei que aquest modifica, s'adeqüen a les prescripcions de la Directiva 2006/123/CE, del Parlament i del Consell, del 12 de desembre de 2006, relativa al serveis en el mercat interior, en particular, pel que fa a l'accés i a l'exercici de les activitats de serveis incloses en el seu àmbit d'aplicació.
En aquest document l'Autoritat Catalana de la Competència (ACCO) analitza si el projecte de Decret relatiu a l'activitat dels professionals de l'administració de finques introdueix restriccions a la competència i si aquestes s'adeqüen als principis de necessitat i proporcionalitat i a la resta de principis d'una bona regulació econòmica des del punt de vista de la competència.
L'ACCO conclou que el projecte de Decret conté determinats aspectes restrictius de la competència que haurien de ser objecte de modificació o supressió per part de l'òrgan impulsor del mateix.
Aquests aspectes serien, en primer lloc, l'exclusió de les persones jurídiques de l'àmbit de l'activitat de l'administració de finques; en segon lloc, l'establiment de requisits relatius a la capacitació professional i formació dels professionals de l'activitat d'administració de finques; en tercer lloc, l'establiment de requisits relatius a la solvència de les persones que exerceixen l'activitat d'administració de finques; i, finalment en quart lloc, l'aplicació retroactiva dels requisits relatius a la capacitació i qualificació professional.
En el marc de les seves funcions de promoció de la competència, l'Autoritat Catalana de la Competència (ACCO) està fent una anàlisi de la Directiva (UE) 2015/2366, del Parlament Europeu i del Consell, de 25 de novembre de 2015, sobre serveis de pagament en el mercat interior.
Es tracta de determinar la potencial incidència de la norma en el nivell de competència en els mercats financers al detall en general i, particularment, en el de serveis de pagament i en el context de les activitats conegudes com a FinTech.
En aquest document, l'ACCO fa observacions i comentaris sobre aquells aspectes de l'Avantprojecte que, al seu parer, podrien introduir restriccions a la competència.
Aquestes restriccions, tenint en compte la propera transposició de la Directiva, podrien allunyar el resultat final d'una bona regulació econòmica des del punt de vista de la competència.
Podeu descarregar la versió completa d'aquest document en català, castellà i anglès.
Consulta pública prèvia a l'Avantprojecte de Llei sobre serveis de pagament en el mercat interior
En aquest document (IR 28/12017), l'Autoritat Catalana de la Competència (ACCO) analitza si la nova Ordenança de serveis funeraris de Barcelona, aprovada inicialment en data 22 de març de 2017, introdueix restriccions a la competència i, si aquest és el cas, si s'adeqüen als principis de necessitat i proporcionalitat i a la resta de principis d'una bona regulació econòmica des del punt de vista de la competència.
L'ACCO conclou que la nova Ordenança de serveis funeraris s'adequa de manera satisfactòria al marc legal vigent de l'activitat i als principis d'una regulació eficient i afavoridora de la competència.
En aquest sentit, desapareixen de la nova ordenança aspectes altament restrictius de la competència continguts a l'Ordenança de 1997, com ara l'exigència d'autorització prèvia de l'Ajuntament de Barcelona per tal de poder prestar els serveis a la ciutat, l'exigència de determinat nivell de solvència econòmica i experiència professional, l'obligació de prestar els serveis de tanatori o la reserva de l'activitat de conducció i trasllat de cadàvers a favor de determinades empreses.
No obstant, la nova Ordenança conté alguns aspectes que en opinió de l'ACCO haurien de ser objecte de millora per part de l'Ajuntament de Barcelona, d'acord amb les consideracions efectuades a l'apartat tercer del document.
En data 28 de febrer de 2018 s'incorporen les consideracions addicionals formulades per l'ACCO en relació amb el text definitiu de l'Ordenança de Serveis Funeraris aprovada per l'Ajuntament de Barcelona.
En aquest document l'Autoritat Catalana de la Competència (ACCO) valoració l'esborrany d'ordenança general de serveis funeraris de l'Ajuntament de Viladecans, realitzada a petició d'aquesta corporació.
D'una banda, es valora positivament la tasca feta per l'Ajuntament a l'hora d'adequar la regulació dels serveis funeraris al marc legal vigent de l'activitat i als principis d'una bona regulació eficient i afavoridora de la competència.
En aquest sentit, en el document es destaquen aquells aspectes que suposen una millora, en termes de competència, respecte l'ordenança actualment vigent.
No obstant això, també es posen de manifest alguns aspectes que, en opinió de l'ACCO, haurien de ser objecte de revisió i millora per part de l'Ajuntament de Viladecans.
En aquest document, redactat com a continuació d'un seguit de documents publicats per l'Autoritat Catalana de la Competència (ACCO) en relació amb el procés d'elaboració del PEUAT per part de l'Ajuntament de Barcelona, aquest organisme ha volgut incidir en els importants efectes que, des d'una òptica de competència, poden presentar les mesures contingudes en el Pla.
En aquest sentit, es fa especial èmfasi en la regulació especialment restrictiva que fa el PEUAT dels habitatges d'ús turístic.
El present document recull les consideracions de l'Autoritat Catalana de la Competència (ACCO) en relació amb el projecte de Decret sobre el model de governança de la pesca professional a Catalunya (en endavant, projecte de Decret), emès en base a les competències atribuïdes per la Llei 1/2009, del 12 de febrer, de l'Autoritat Catalana de la Competència (en endavant, Llei 1/2009).
L'objecte del document és analitzar si el projecte de Decret introdueix restriccions a la competència i, si aquest és el cas, avaluar si s'adeqüen als principis de necessitat i proporcionalitat, i a la resta de principis d'una bona regulació econòmica des del punt de vista de la competència.
Es tracta d'un informe ex ante, és a dir, emès amb anterioritat a l'aprovació del projecte de Decret per part del Govern de la Generalitat de Catalunya i que ha estat sol·licitat per la Direcció General de Pesca i Afers Marítims del Departament d'Agricultura, Ramaderia Pesca i Alimentació en data 18 de juliol de 2017.
(Si voleu continuar llegint, descarregueu la documentació annexa)
(versió conjunta en català i castellà)
El present document recull les consideracions de l'Autoritat Catalana de la Competència (ACCO) sobre el projecte de Decret dels serveis de criança a la llar per a la petita infància (en endavant, projecte de Decret), emès en base a les competències atribuïdes per la Llei 1/2009, del 12 de febrer, de l'ACCO (en endavant, Llei 1/2009).
L'objecte del document és analitzar si el projecte de Decret introdueix restriccions a la competència i, si aquest fos el cas, avaluar si s'adeqüen als principis de necessitat i proporcionalitat, i a la resta de principis d'una bona regulació econòmica des del punt de vista de la competència.
Es tracta d'un informe ex ante, és a dir, emès amb anterioritat a l'aprovació del projecte de Decret per part del Govern de la Generalitat de Catalunya i que ha estat sol·licitat per la Direcció General de Famílies del Departament de Treball, Afers Socials i Famílies en data 18 de juliol de 2017.
(Si voleu continuar llegint, descarregueu la documentació annexa)
El present document recull les consideracions de l'Autoritat Catalana de la Competència (ACCO) sobre el Decret Llei 5/2017, d'1 d'agost, de mesures urgents per a l'ordenació dels serveis de transport de viatgers en vehicles de fins a nou places (DLl 5/2017) emès en base a les competències atribuïdes per la Llei 1/2009, del 12 de febrer, de l'ACCO.
L'objecte del document és analitzar si el DLl 5/2017 introdueix restriccions a la competència i, si aquest fos el cas, avaluar si s'adeqüen als principis de necessitat i proporcionalitat, i a la resta de principis d'una bona regulació econòmica des del punt de vista de la competència.
Es tracta d'un informe emès amb anterioritat al debat i votació pel Ple del Parlament de Catalunya la convalidació del mateix.
(Si voleu continuar llegint, descarregueu la documentació annexa).
El present Informe de Regulació recull les consideracions de l'Autoritat Catalana de la Competència (ACCO) sobre el projecte de "Reglament d'ordenació de transport urbà de viatgers amb conductor de vehicles de fins a nou places que circula íntegrament dins l'àmbit de l'Àrea Metropolitana de Barcelona" aprovat inicialment pel Ple del Consell Metropolità de l'Àrea Metropolitana de Barcelona.
Aquest informe s'ha emès en exercici de les competències atribuïdes per la Llei 1/2009, del 12 de febrer, de l'ACCO i el seu objecte és analitzar si el citat projecte de Reglament introdueix restriccions a la competència i avaluar l'adequació als principis de necessitat i proporcionalitat, i a la resta de principis d'una bona regulació econòmica des del punt de vista de la competència.
El present Informe de Regulació recull les consideracions de l'Autoritat Catalana de la Competència (ACCO) sobre l'Ordenança de serveis funeraris de Santa Coloma de Gramenet, aprovada inicialment pel Ple de l'Ajuntament.
Aquest Informe ha estat emès en virtut de les competències atribuïdes per la Llei 1/2009, del 12 de febrer, de l'Autoritat Catalana de la Competència i a instància del propi Ajuntament, dins del període d'informació pública.
L'objecte del document és analitzar si la nova Ordenança introdueix restriccions a la competència i, si aquest és el cas, avaluar si les mateixes s'adeqüen als principis de necessitat, proporcionalitat i a la resta de principis d'una bona regulació econòmica des del punt de vista de la competència.
El present document recull les consideracions de l'Autoritat Catalana de la Competència sobre el projecte d'Ordre per la qual s'estableix el procediment d'autorització dels centres d'immersió per a la gestió d'activitats d'immersió a la zona estrictament protegida de les Illes Medes i les condicions de la distribució de les llicències d'immersió entre els centres autoritzats emès en base a les competències atribuïdes per la Llei 1/2009, del 12 de febrer, de l'Autoritat Catalana de la Competència.
L'objecte del document és analitzar si el projecte de Decret introdueix restriccions a la competència i, si fos així, avaluar si s'adeqüen als principis de necessitat i proporcionalitat, i a la resta de principis d'una bona regulació econòmica des del punt de vista de la competència.
Es tracta d'un informe ex-ante, és a dir, emès amb anterioritat que el Govern de la Generalitat de Cataulunya aprovi el projecte de Decret, que ha estat sol·licitat per la Direcció General de Turisme del Departament d'Empresa i Coneixement en data 12 de juliol de 2018.
Aquest informe s'ha emès en base a l'anàlisi de la versió del text del projecte de Decret que ha estat tramesa juntament amb la petició d'informe, així com de diversos documents que n'han integrat l'expedient d'elaboració.
El passat 28 de setembre el Consell de Ministres va aprovar el Reial Decret-Llei 13/2018, de 28 de setembre, pel qual es modifica la Llei 16/1987, de 30 de juliol, d'Ordenació dels Transports Terrestres, en matèria d'arrendament de vehicles amb conductor.
A grans trets, el RDL 13/2018, adoptat de manera urgent en resposta al conflicte plantejat recentment pel sector del taxi, en especial a les grans ciutats com ara Barcelona, estableix:
Mitjançant la modificació de l'article 91 de la Llei 16/1987, de 30 de juliol, d'Ordenació dels Transports Terrestres (en endavant, LOTT), la limitació de l'àmbit d'actuació de les noves autoritzacions de l'activitat d'arrendament de vehicles amb conductor (en endavant, VTC) als serveis interurbans de transport de viatgers, tot excloent la possibilitat de prestació de serveis urbans (Article Únic); i
Un règim transitori durant un període general de 4 anys aplicable a les autoritzacions de VTC existents o pendents d'atorgament a la seva entrada en vigor, que els permet continuar prestant serveis urbans durant el referit període però obrint la possibilitat de sotmetre a aquestes autoritzacions VTC a noves determinacions i limitacions, pels següents motius: ús del domini públic viari, gestió del trànsit urbà i protecció del medi ambient (Disposició Transitòria Única).
Si voleu continuar llegint, podeu descarregar-vos el document annex.
En data 10 de juliol de 2018, el Govern de la Generalitat de Catalunya va aprovar el Projecte de llei de contractes de serveis a les persones (en endavant, Projecte de llei).
Tal com assenyala el preàmbul del Projecte de llei, els serveis d'atenció a les persones constitueixen un ampli ventall de serveis i prestacions que tenen com a finalitat el benestar i la millora de la qualitat de vida de la ciutadania, amb una especial atenció cap els col·lectius més fràgils i vulnerables.
En termes generals, en aquest àmbit s'hi inclouen un conjunt de serveis vinculats a l'educació, els serveis socials i de la salut, com ara les escoles bressol, els casals infantils i de joves, les ludoteques, els menjadors escolars, les colònies, l'atenció domiciliària a la gent gran, els casals de gent gran, els hospitals, de dia per a persones amb discapacitat, el suport a la llar o els assistents personals, els recursos residencials, els centres de dia, els programes de mediació en l'àmbit penal o bé els anomenats serveis comunitaris o de cohesió social.
Si voleu continuar llegint podeu descarregar-vos els documents annexos.